รัฐบาลไทย-ข่าวทำเนียบรัฐบาล-รมว.มท.เป็นประธานการประชุมมอบนโยบาย ข้อราชการของกระทรวงมหาดไทย และซักซ้อมแนวทางการปฏิบัติงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันพฤหัสบดีที่ 19 ตุลาคม 2560
รมว.มท.เป็นประธานการประชุมมอบนโยบาย ข้อราชการของกระทรวงมหาดไทย และซักซ้อมแนวทางการปฏิบัติงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
รัฐมนตรีว่าการกระทรวงมหาดไทย เป็นประธานการประชุมมอบนโยบาย ข้อราชการของกระทรวงมหาดไทย และซักซ้อมแนวทางการปฏิบัติงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (18ต.ค.) เวลา10:00น. ณ ห้องประชุม1ปภ. อาคาร3ชั้น5กรมป้องกันและบรรเทาสาธารณภัยพลเอก อนุพงษ์ เผ่าจินดา รัฐมนตรีว่าการกระทรวงมหาดไทยเป็นประธานการประชุมมอบนโยบาย ข้อราชการของกระทรวงมหาดไทย และซักซ้อมแนวทางการปฏิบัติงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย อธิบดี ผู้ว่าการรัฐวิสาหกิจในสังกัดกระทรวงมหาดไทย ผู้ตรวจราชการกระทรวง ผู้ว่าราชการจังหวัด และผู้เกี่ยวข้องเข้าร่วมรับฟัง จํานวน146คน
พลเอก อนุพงษ์ เผ่าจินดา รัฐมนตรีรัฐมนตรีว่าการกระทรวงมหาดไทยได้มอบนโยบายฯ โดยเน้นย้ําประเด็นสําคัญ ดังต่อไปนี้
1. การเตรียมการจัดงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร ในส่วนภูมิภาค ให้ผู้ว่าราชการจังหวัดกํากับดูแลเรื่องการดําเนินการก่อสร้างพระจิตกาธานให้แล้วเสร็จตามแผนที่กําหนดอย่างสมพระเกียรติ เป็นไปตามราชประเพณี และตรวจสอบความพร้อมในทุกขั้นตอนอย่างละเอียดรอบคอบ และขอให้อํานวยความสะดวกพี่น้องประชาชนที่จะเดินทางเข้าร่วมพิธีโดยถือว่าประชาชนเป็นแขกของรัฐบาล และขอให้บูรณาการจิตอาสาเฉพาะกิจพระราชพิธีฯ ร่วมดําเนินการจัดงานให้เป็นไปด้วยความเรียบร้อยด้วย
ในเรื่องการรักษาความสงบเรียบร้อย ให้บูรณาการเครือข่ายประชารัฐร่วมดูแลความสงบเรียบร้อยสถานที่ต่าง ๆ และสร้างความตระหนักให้ประชาชนร่วมกันสอดส่องดูแลรักษาความเรียบร้อยในพื้นที่ตนเอง
2. โครงการตลาดประชารัฐ ซึ่งคณะรัฐมนตรีมีมติเห็นชอบให้กระทรวงมหาดไทยดําเนินการเพื่อแก้ไขปัญหาแก่ประชาชนผู้เดือดร้อน และส่งเสริมให้เกิดผู้ค้ารายใหม่ ให้มีพื้นที่ค้าขาย ซึ่งมีตลาดในโครงการฯ อาทิ ตลาดนัดGreen Marketในความรับผิดชอบขององค์การตลาด กระทรวงมหาดไทย ตลาดประชารัฐคนไทยยิ้มได้ ตลาดในความรับผิดชอบขององค์กรปกครองส่วนท้องถิ่น เป็นต้น โดยกระทรวงมหาดไทยจะดําเนินการร่วมกับหน่วยงานที่เกี่ยวข้อง ทั้งนี้ จะเปิดรับลงทะเบียนประชาชนที่มีความประสงค์จะค้าขายในตลาดประชารัฐตั้งแต่วันที่1พฤศจิกายน2560พร้อมกันทั่วประเทศ โดยผู้ว่าราชการจังหวัดต้องบูรณาการทุกภาคส่วนที่เกี่ยวข้อง เช่น บริษัทประชารัฐรักสามัคคีจังหวัด จํากัด พาณิชย์จังหวัด วัฒนธรรมจังหวัด องค์กรปกครองส่วนท้องถิ่น เป็นต้น เพื่อส่งเสริมให้เกิดการขับเคลื่อนโครงการ โดยเน้นให้เกิดพื้นที่ตลาดสําหรับผู้ค้ารายใหม่เพื่อให้ประชาชนมีพื้นที่ค้าขายและเกิดการกระจายรายได้
3. การบริหารจัดการขยะมูลฝอย ขอให้ทุกจังหวัดเร่งประชาสัมพันธ์สร้างการรับรู้ที่ถูกต้องให้แก่ประชาชนและองค์กรปกครองส่วนท้องถิ่นในเรื่องการจัดเก็บค่าธรรมเนียมการจัดการขยะตามพระราชบัญญัติรักษาความสะอาดและความเป็นระเบียบเรียบร้อยของบ้านเมือง (ฉบับที่2) พ.ศ.2560รวมทั้งต้องกํากับดูแลองค์กรปกครองส่วนท้องถิ่นให้ดําเนินการจัดการขยะอย่างเป็นระบบตั้งแต่ต้นทาง (การลดและคัดแยกขยะมูลฝอย โดยเฉพาะถุงพลาสติก) กลางทาง (ระบบการเก็บและขนส่งขยะ) และปลายทาง (ระบบการกําจัดขยะ) และต้องเร่งขยายผลการดําเนินงานจัดการขยะอย่างเป็นระบบจากจังหวัดไปสู่อําเภอ ตําบล และหมู่บ้าน เพื่อให้เกิดการขับเคลื่อนให้เกิดความยั่งยืน
4. การบริหารจัดการน้ํา ขอให้ผู้ว่าราชการจังหวัดทุกจังหวัดดําเนินบริหารจัดการน้ําในพื้นที่ให้เป็นไปด้วยความเรียบร้อย และครอบคลุมทั้งเรื่องน้ําท่วมและน้ําแล้ง โดยบูรณาการกลไกทุกภาคส่วนที่เกี่ยวข้องในพื้นที่เพื่อให้การบริหารจัดการน้ําเป็นไปอย่างมีประสิทธิภาพ
5. การแก้ไขปัญหาการบุกรุกที่ดินสาธารณประโยชน์ โดยกําชับให้ผู้ว่าราชการจังหวัดกําชับนายอําเภอทุกอําเภอให้กํากับดูแลองค์กรปกครองส่วนท้องถิ่นให้ดําเนินการตามขั้นตอนการขออนุญาตใช้ประโยชน์ที่ดินสาธารณะประโยชน์ด้วยความโปร่งใส เป็นธรรม เพื่อไม่ให้ประชาชนได้รับผลกระทบ โดยต้องให้ความสําคัญกับการประชุมรับฟังความคิดเห็นของประชาชนในพื้นที่ว่ามีการคัดค้านหรือไม่ ก่อนดําเนินการส่งเรื่องมายังจังหวัดเพื่อให้ตรวจสอบก่อนส่งเรื่องมายังกระทรวงมหาดไทยเพื่อขออนุมัติใช้ประโยชน์ที่ดิน โดยทุกขั้นตอนจะต้องดําเนินการให้เป็นไปตามกฎหมายและอํานาจหน้าที่อย่างเคร่งครัด
6. การสร้างความปรองดองสมานฉันท์ ให้ผู้ว่าราชการจังหวัดใช้กลไกในพื้นที่ขับเคลื่อนสร้างการรับรู้และความเข้าใจในสัญญาประชาคมให้ประชาชนได้รับทราบอย่างทั่วถึง
7. การแก้ไขปัญหาความยากจน ขอให้ผู้ว่าราชการจังหวัดนําข้อมูล จปฐ. ไปบูรณาการกับเครือข่ายประชารัฐ และทุกหน่วยงานในพื้นที่ขับเคลื่อนเพื่อพัฒนาคุณภาพชีวิตความเป็นอยู่ของประชาชน โดยน้อมนําหลักปรัชญาของเศรษฐกิจพอเพียงในพระบาทสมเด็จพระปรมินทรมหาภูมิพลอดุลยเดชไปสู่การปฏิบัติจนเป็นวิถีชีวิตของประชาชน
สุดท้าย รัฐมนตรีว่าการกระทรวงมหาดไทย เน้นย้ําว่า ขอให้ผู้ว่าราชการจังหวัดในฐานะผู้แทนรัฐบาลในพื้นที่ (Area Manager) จะต้องเป็นผู้นําในการขับเคลื่อนนโยบายสําคัญของรัฐบาลให้เกิดผลเป็นรูปธรรมเพื่อให้เกิดความผาสุกของประชาชนอย่างยั่งยืน.
ครั้งที่150/2560